
[bookmark: _Toc116374642]Bevezetés
[bookmark: _Toc116026044][bookmark: _Toc116160942][bookmark: _Toc116374643]A 2023-2027-es programozási időszakot felölelő agrár-vidékfejlesztési ciklusban, a KAP ST keretében, az előző programozási időszakokhoz hasonlóan, ismételten van lehetőség HACS-ok megalakítására, valamint új HFS-ek megalkotására. A jelen dokumentum kiemelt célja, hogy a HACS-ok munkatársait és a tervezésben részt vevő szakértőket segítse abban, hogy országosan egységes szerkezetű, megalapozott és jól kidolgozott HFS-ek kerüljenek benyújtásra.

A tervezet szerinti kialakítás szerint fognak elbírálásra és értékelésre kerülni a HFS-ek, ezért kérjük, hogy fokozott figyelemmel kövessék az egyes fejezetek egymásra épülését, és tartsák meg azok szerkezetét, illetve az oda illeszkedő tartalommal töltsék fel azokat. 
Az egyes fejezetekben és alfejezetekben elhelyezett szövegdobozok a KAP ST-ben lefektetett fő szabályokat és az IH által támasztott legfontosabb elvárásokat tartalmazzák, azoktól eltérni nem lehet.
A HFS maximális terjedelme 40 oldal lehet, 11-es betűmérettel mellékletek nélkül. 
Amennyiben a HFS tervezet tartalmaz nagyobb méretű ábrákat, képeket, kérjük, hogy azok mellékletként szerepeljenek.
A LEADER HACS-ok munkáját a 2023-2027-es programozási időszakban a KAP ST LEADER Támogató Hálózat fogja segíteni.

1. [bookmark: _Toc116374644]A HFS és a KAP ST kapcsolata	

A KONKRÉT KAP-CÉLKITŰZÉS kódja és leírása
SO8 - A foglalkoztatásnak, a növekedésnek, a nemek közötti egyenlőségnek – és többek között a nők mezőgazdasági tevékenységekben való részvételének –, a társadalmi befogadásnak és a helyi fejlesztésnek az előmozdítása a vidéki térségekben, a körforgásos biogazdaságot és a fenntartható erdészetet is beleértve.

Az EREDMÉNYMUTATÓ kódja és leírása
R.38 A helyi fejlesztési stratégiák által érintett vidéki népesség aránya

Beavatkozási logika
A beavatkozás a vidéki térségek és közösségek területileg kiegyensúlyozott fejlesztésében jelentős szerepet vállaló, az ország térségeiben már működő vagy megalakuló HACS-ok számára biztosít támogatást. Az intézkedés keretében a HACS-ok a KAP ST céljaihoz illeszkedő, a helyi fejlesztési igényeknek megfelelő HFS-t dolgoznak ki. Az IH által jóváhagyott HFS-ben a HACS-ok olyan fejlesztési célokat határoznak meg, amelyeket a térségi szereplők valósítanak meg.
A HFS-t annak tartalma és minősége, valamint a megvalósításhoz szükséges kapacitás alkalmassága alapján az IH hagyja jóvá. A HFS-ek tartalmának kialakítása a HACS-ok kizárólagos feladata és felelőssége, amelyhez a beavatkozás biztosítja a szükséges pénzügyi keretet. Amennyiben egy HFS a kiválasztási kritériumok alapján nem fogadható el az IH által, az visszaküldésre kerül javítás céljából az érintett HACS részére. Az IH a HFS-eket a KAP ST elfogadását követő 12 hónapon belül hagyja jóvá.
A HACS működtetéshez kapcsolódó tevékenységek mellett, a HACS legfontosabb feladata a helyi közösség motiválása, aktivizálása és segítése úgy, hogy az új lehetőségek, ötletek felszínre kerüljenek és megvalósuljanak a HFS céljainak megfelelően, továbbá a HFS közösség általi kidolgozása és megvalósítása, valamint a hálózatépítés más HACS-okkal belföldön és a határon túl. Ennek keretében a HACS-ok támogathatják a projektötletek pályázattá történő kidolgozását is, amennyiben a projekt megvalósítása a HFS céljaihoz illeszkedik.
A LEADER program hét alappillérének megvalósítása
1) Területalapú megközelítés: a LEADER HACS által lefedett terület egy homogén, összefüggő vidéki egység, ami nem minden esetben felel meg a közigazgatási határoknak. A működési terület településeit és lakóit a közös identitás, hagyományok, szokások, történelem vagy akár földrajzi helyzetük köti össze. Ez a megközelítés működőképes, a valós igények jobban körülhatárolható és pontosabb fellépéseket tesz lehetővé.
2) Alulról építkező megközelítés: egyes fejlesztések, programok megvalósulása eredményesebb és hatékonyabb, ha a helyi viszonyokat, erőforrásokat ismerő helyi lakosok, szervezetek fogalmazzák meg az elérni kívánt célokat, fejlesztési igényeket. A HFS megfogalmazása során a LEADER HACS-ok ösztönzik a helyieket, hogy vegyenek részt a közös munkában, gondolkodjanak közösen térségük jövőjének fejlesztésében. A „bottom-up”, vagyis alulról építkező típusú koncepcióknál kiemelt jelentőségű a helyi közösségfejlesztés, az együttműködés, a mindenki számára kezdeményező stratégia kidolgozása és annak végrehajtása.
3) Innovativitás: a sajátos, alulról jövő szükségletek feltárásának kiemelt szerepe van az újítások tekintetében. A LEADER program innovatív jellege a helyi erőforrásokra támaszkodik, valamennyi területen jelennek meg egyedi, új ötletek helyi szinten.
4) Integrált megközelítés: a LEADER program egyik legfontosabb alapja nem egy ágazat fejlesztési programja, hanem a vidéki térségek fejlesztésére irányuló tevékenységek és ágazatok közötti kapcsolat. A közösen megfogalmazott stratégiákban az intézkedések bármilyen szinten történő, multiszektorális megközelítése, összekapcsolása pozitív hatásokat indukál, hozzájárul a program sikerességéhez.
5) Sajátos irányítási és finanszírozási módszerek: a LEADER programban a decentralizáltság többek között a döntéshozatalban és a rendelkezésre álló források felhasználásában mutatkozik meg. Ez a sajátosság a helyi igényekre reflektál. Az elv alapja, hogy a térség problémáit a helyi szereplők ismerik leginkább, így ők a legkompetensebbek a fejlesztések kidolgozásában és megvalósításában.
6) Hálózatépítés, együttműködés: a LEADER HACS-ok és egyéb szervezetek közötti hálózatok meglétének alapja a helyi tapasztalatok, jó gyakorlatok és eredmények terjesztése, cseréje, a tudás, akár a munkamódszerek továbbadása. A hálózatépítés hozzájárul az elszigeteltebb vidéki térségek integrálásához és fejlesztéséhez. A hálózatok révén a HACS-ok együttműködésben is fogalmazhatnak és valósíthatnak meg fejlesztési célokat.
7) Helyi partnerség(ek), HACS-ok helyi szintű szerepvállalása: a háromoldalú partnerségek központi szerepet töltenek be a LEADER programban. A HACS-ok által koordinált stratégiák megfogalmazása és megvalósítása a különböző szervezetek és ágazatok képviselői együttműködésében valósul meg, kiemelve a kölcsönös érdekeken alapuló partnerségek kialakítását, mélyítését.
Irányadó jogszabályok: 
· 2021/1060 EU rendelet (kiemelten a 33. cikk) 
· 2021/2115 EU rendelet
2. [bookmark: _Toc116374645]A HFS előkészítése, tervezésének szervezése

A LEADER nem csupán egy program elnevezése, hanem maga a megközelítés, amelynek keretében a vidékfejlesztés az alulról érkező ötletek összességéből építkezik. A HFS tervezését körültekintően kell megszervezni, például az alábbi szempontok mentén:
· a legfontosabb érintettek beazonosítása;
· párbeszéd biztosítása;
· fórumok és munkacsoportok szervezése;
· folyamatos kapcsolattartás;
· hátrányos helyzetű csoportok bevonása;
· a térség inaktív egységeinek felkeresése;
· a helyi közösségi együttműködések és igények felmérése stb.
A felsorolt munkafolyamatok alkalmával lehetőség nyílik olyan, potenciális kedvezményezettek beazonosítására is, akik/amelyek ez idáig nem ismerték a LEADER-t, vagy az innen származó támogatások nélkül nem tudnák megvalósítani fejlesztési elképzeléseiket. 
A jelen pont alatt szükséges leírni, hogy miként történik a HFS tervezésének előkészítése, milyen elemekből épül fel. 
Javasoljuk, hogy a fenti események, tevékenységek megvalósítása dokumentálásra kerüljön, pl. jelenléti ívekkel, fotókkal, kérdőívekkel, emlékeztetőkkel.

3. [bookmark: _Toc116374646]A HFS által lefedett terület és lakosság meghatározása
	Folytatva a 2014-2020-as programozási időszak gyakorlatát, a LEADER beavatkozás területi hatálya lefedi az ország összes vidékinek minősülő települését. A kiválasztott HACS-ok várhatóan teljes mértékben lefedik az ország vidéki településeit. Vidékinek minősül az a település, ahol közigazgatási jogállástól (város/község) függetlenül a lakónépesség 10 ezer főnél kevesebb; illetve a 10 ezer fő feletti lakónépességgel rendelkező tanyás települések külterületei; nem jogosult a fenti jellemzők ellenére sem: Budapest és a budapesti agglomerációhoz tartozó települések.
A HFS-sel lefedni kívánt terület lakosságszáma minimum 10 ezer fő és maximum 150 ezer fő lehet.
A HACS-ok akcióterülete területileg összefüggő egység, egy település csak egy HACS-hoz tartozhat.










A területi lehatárolás összegzését az alábbi szempontok mentén kérjük összeállítani:
a) a lefedni kívánt települések mérhető jellemzői, összefoglaló adatai (pl. területméret, lakosságszám); 
b) korábbi együttműködések, megvalósult közös projektek, összefogások;
c) személyes kapcsolattartást, segítségnyújtást elérhetővé tevő központ(ok) stb.


4. [bookmark: _Toc116374648]Horizontális célok

4.1 [bookmark: _Toc116374649]Esélyegyenlőség
A HFS tervezésekor kiemelt szempont az esélytudatosság kifejezése: a dokumentum nem közvetíthet szegregációt, valamint céljaival törekszik csökkenteni az egyes csoportokra vonatkozó meglévő előítéleteket.
A beavatkozás célja a helyi szintű kapacitásfejlesztés, a vidéki szereplők bevonása, aktivizálása közösségi akciók, szemléletformálás és képzések szervezésén keresztül, amely magában foglalja az esélyegyenlőség, a társadalmi befogadás és a szegénység elleni küzdelem témájú érzékenyítést, kapacitásfejlesztést.
Kiemelt fontosságú a megkülönböztetés mentes kiválasztási rendszer: a HACS-ok döntéshozó testületeiben legalább egy nőnek és legalább egy fiatalnak (legfeljebb 40 éves személy) szerepelni kell.








Az EU alapelveinek mentén egyaránt biztosítani kell mindenki számára a minőségi, fenntartható és megfizethető szolgáltatásokhoz való egyenlő és időben történő hozzáférést, különös tekintettel, a fogyatékossággal élőkre, a gyermekekre és a hátrányos helyzetű csoportokra.
Ebben az alfejezetben szükséges megadni, hogy a HFS tervezése és megvalósítása során miként valósul meg az aktív befogadás ösztönzése, az esélyegyenlőség, a megkülönböztetés-mentesség és az aktív részvétel előmozdítása, valamint a foglalkoztathatóság javítása, különös tekintettel a hátrányos helyzetű csoportokra.
Az intézkedések irányulhatnak többek között a romák integrációjának felgyorsítására, a szegregáció megelőzésére és kiküszöbölésére, a nemi dimenziók okozta megkülönböztetések feloldására, a szegénységben élők és az egyéb marginalizált közösségek felzárkózatására stb.

4.2 [bookmark: _Toc116374650]Fenntarthatóság és környezetvédelem
A HFS-nek olyan tevékenységeket kell támogatnia, amelyek tiszteletben tartják az EU éghajlat- és környezetvédelmi normáit, prioritásait, és előtérbe helyezik a fenntarthatósági alapelveket, és hozzájárulnak megvalósulásukhoz.
A LEADER HACS-ok jelentős szereppel bírhatnak a mikroközösségek életében, és a folyamatosan fejlődő szemléletformáló képességük segítségével olyan tudással ruházhatják fel a lakosságot, amelynek köszönhetően annak környezettudatossága fokozódik (pl.: hulladék-felhalmozás csökkenés). A digitális világ térnyerésével és az információ terjedésének sebességével a tudatos vásárlás a fiatalabb generációra jellemzőbb inkább. Azonban megfelelő időben és helyzetben, továbbá a megfelelő stratégia alkalmazásával az idősebb generációhoz tartozók is bevonhatóak e körbe, és ha még kis lépést is tesznek, akkor is tettek egy lépést.
Ebben az alfejezetben szükséges megadni, hogy miként valósulnak meg a fenntarthatósági- és a környezetvédelmi szempontok a HFS tervezése és megvalósítása során.
5. [bookmark: _Toc116374651]A 2014-2020-as programozási időszakra és az átmeneti időszakra (2021-2022) vonatkozó HFS megvalósulásának összegző értékelése, következtetések

Kérjük, hogy a jelen fejezetben szerepeltessék a HACS tervezési területét illetően a 2014-2020-as programozási időszakra és az átmeneti időszakra (2021-2022) vonatkozó HFS eredményeit, különös tekintettel a következőkre:
· Eredményes intézkedések: HACS működési tevékenységek és sikeres HF-ek indoklással.
· Továbbfejlesztendő intézkedések: HACS működési tevékenységek és sikeres HF-ek indoklással.
· Eredménytelen intézkedések: HACS működési tevékenységek és sikeres HF-ek indoklással.
Az újonnan alakuló HACS-okat arra kérjük, hogy a korábbi tapasztalatok tekintetében mindenképpen vegyék fel a kapcsolatot az IH-val, a tervezési területen korábban illetékes HACS-al és a helyi szereplőkkel.
6. [bookmark: _Toc116374652]Külső koherenciák azonosítása
Ebben a fejezetben kérjük, hogy mutassák be, milyen külső koherenciák vannak jelen a HFS tervezésekor a tervezési területük tekintetében, valamint miként kívánják biztosítani az egyes OP-któl, támogatási konstrukcióktól való lehatárolásokat a kettős finanszírozás elkerülésének érdekében. (Gondoljanak pl. a Területi Operatív Program Pluszra vagy a Magyar Falu Programra.)
A LEADER HACS-ok más operatív programokkal való lehatárolása részletesen leírásra került a KAP ST 4.5 Az EMVA és a vidéki térségekben működő egyéb uniós alapok közötti koordinációnak és hatáskör-elhatárolásnak, valamint az említett alapok egymást kiegészítő jellegének felülvizsgálata fejezet keretében.
Alapvetően azon projektek kizárását kérjük, amelyek hatályos támogatói okirattal rendelkeznek - az államháztartás alrendszereiből, vagy a Strukturális Alapokból származó konstrukciók forrásai kapcsán - a tervezett HF-ekre történő támogatási kérelem benyújtásakor ugyanazon megvalósítási helyre, ugyanazon tevékenység tekintetében. Ez alól kivételt képez, ha a HF-re benyújtandó fejlesztési igény a korábban fejlesztett tevékenység minőségi fejlesztésére irányul a korábbi projekt eredményeinek fenntartásával. A korábbi pályázati konstrukciók bemutatását és a HF-től való lehatárolását a megalapozó dokumentumban vagy a projekt adatlapon lesz majd szükséges bemutatni.
Kérjük, hogy szerepeljen néhány releváns cél a 2021. január 1. és 2027. december 31. közötti időszakra vonatkozó Partnerségi Megállapodásban foglaltak közül.   
Felhívjuk a figyelmet, hogy Magyarország nem él a több alapból finanszírozandó LEADER/CLLD lehetőségével, azonban a lehatárolások vizsgálatakor kiemelt figyelmet kell fordítani a Területi Operatív Programok CLLD projektjeire. 


7. [bookmark: _Toc116374653]Helyzetfeltárás	
7.1 [bookmark: _Toc116374654]Helyi és helyzeti energiák bemutatása
Ebben az alfejezetben szükséges bemutatni a tervezési terület tényleges adottságait, az akcióterületnek a HFS szempontjából lényeges jellemzőit. Helyzeti energiák alatt a földrajzi fekvésből adódó előnyöket értjük, míg helyi energiáknak a települések fejlődését lokálisan (kizárólag „helyben” elérhető) élénkítő adottságokat nevezzük. (Max. 10 000 karakter, ami hozzávetőlegesen 8 oldal)
Gondoljanak a HFS szempontjából releváns elemekre:
· Térszerkezeti adottságok: a nagyváros közelsége, potenciális fejlesztési centrumok, aprófalvak stb.
· Környezeti adottságok: természeti erőforrások, táji értékek, termőhelyi- és vízgazdálkodási adottságok, épített környezet értékei, környezeti problémák stb.
· Kulturális erőforrások: például hagyományok, kulturális örökség, humán erőforrás, tudás, a lokalitáson túlmutató turisztikai attrakcióvá fejlesztett adottságok.
· A társadalom állapota: az adott terület közösségének, illetve a társadalom működését szolgáló közszolgáltatások, szerveződések helyzete (pl.: demográfiai folyamatok, képzettségi és jövedelmi helyzet, lakhatás, egészségügyi helyzet, közszolgáltatásokhoz való hozzáférés, közbiztonsági kockázatok, társadalmi befogadás, civil szervezetek, közösségek állapota, közösségi terek, életminőség).
· A gazdaság helyzete: a gazdasági szereplők helyzetének és a gazdasági folyamatok és potenciál bemutatása (pl.: foglalkoztatás szerkezete, munkaerő felkészültsége, munkanélküliség szerkezete, főbb kereskedelmi kapcsolatok és piaci lehetőségek, finanszírozási korlátok, innovációs képesség, együttműködési képesség, vállalkozási szerkezet).


7.2 [bookmark: _Toc116374655]SWOT analízis
A 7.1 pontban megadottak alapján kérjük, ebben az alfejezetben jelenítsék meg az akcióterületre jellemző erősségeket és gyengeségeket, valamint azonosítsák a lehetőségeket és veszélyeket.  
SWOT-elemzés elkészítése: 
0. Tématerületek megadása: például társadalom, gazdaság, környezet.
1. A belső erősségek és gyengeségek, valamint a külső lehetőségek és veszélyek összegyűjtése, strukturálása. 
2. Az első lépésben felsoroltak elemzése.
3. A második lépésben foglalt elemzésre épülő stratégia kialakítása.







	ERŐSSÉGEK 
-
-
-
-
-
-
	LEHETŐSÉGEK 
-
-
-
-
-
-

	GYENGESÉGEK
-
-
-
-
-
-
	VESZÉLYEK
-
-
-
-
-
-



8. [bookmark: _Toc116374656]A stratégia beavatkozási logikája
A helyi szintű potenciál jobb mozgósítása érdekében meg kell erősíteni és elő kell segíteni a közösségvezérelt helyi fejlesztést. Ennek figyelembe kell vennie a helyi igényeket és lehetőségeket, valamint az adott társadalmi-kulturális jellemzőket, és elő kell mozdítania a strukturális változásokat, a közösségi kapacitás építését és az innováció ösztönzését.
A 7. fejezetben ismertetett jellemzők tükrében lehet megadni a HFS céljait, prioritásait, a kapcsolódó tevékenységeket és mindezek mérésére szolgáló mutatókat. Ezek ismeretében lehet meghatározni a stratégia fókuszát, a jövőképét, majd ennek alapján a prioritásokat, a célokat, a célok megvalósításához vezető tevékenységeket és a célok tejlesülését mérő mutatókat.

8.1 [bookmark: _Toc116374657]A stratégia jövőképe
Ebben az alfejezetben szükséges megadni a HFS zászlóshajóját: milyen jövőképet képzelnek el a térségük tekintetében, mit tudnak tenni érte, negatív elképzelés esetén ellene. (Maximum 1 oldal)
A jövőkép alkotás során figyelembe veendő, hogy milyen értékrendet kívánunk képviselni, mind emberi, mind pedig anyagi értelemben. Ki kell lépni a hétköznapi problémák árnyékából és meg kell fogalmazni, milyen térségi víziót kívánnak támogatni, és milyen lépéseket kell tenni azok eléréséhez.
8.2 [bookmark: _Toc116374658]A stratégia célhierarchiája
[bookmark: _Toc116160958][bookmark: _Toc116374659]A lenti célok országos volumenű célok, ezért természetesen nem mindegyik értelmezhető minden régióban, vagy akár járásban. Kérjük, hogy válasszák ki a felsorolt célok közül azokat, amelyek a fejlesztési elképzelések között a legdominánsabban jelennek meg. A célok száma ne legyen túl sok, maradjon kezelhető (4-5 cél javasolt). A megadott céloknak szerepelniük kell az intézkedések leírásaiban, így meg kell, hogy jelenjenek a későbbi helyi felhívásokban is. 
Egyéb specifikus cél megjelenítésére is van lehetőség, azonban a vonatkozó szabályok betartása mellett.

A legfontosabb célok:
• a vidéki térségekben a mikro- kis- és középvállalkozások indítása, fenntartása, erősítése;
• társadalmi vállalkozások indítása, tevékenységének fejlesztése;
• helyi termékek és szolgáltatások fejlesztése;
• kis eszközigényű élelmiszer-feldolgozási beruházások fejlesztése;
• helyi kézműves-és kisipari réteg fejlesztése (pl: festő, kőműves, asztalos, autószerelő stb);
• helyi gazdaságfejlesztési célú együttműködések létrejöttének elősegítése, ismertségének növelése, értékesítésének támogatása;
• a vidéki térségekben a lakosság humán közszolgáltatásokhoz való hozzájutásának előmozdítása;
• közös termelői értékesítési pont/doboz/szatyor rendszer kialakítása;
• megújuló energia, klímabarát, víz visszatartási, környezetvédelmi megoldások alkalmazása helyi szinten;
• okos falu (smart village) stratégiák elkészítésének elősegítése;
• a vidéki térség, mint vállalkozási tér és lakóhely erősítése;
• helyi összefogásra épülő, a természeti és egyéb értékeket, adottságokat, hagyományokat és egyedi termékeket bemutató komplex, fenntartható turisztikai, vendéglátóipari programok kidolgozása, megvalósítása;
• a helyi közösségek tagjai egyéni aktivitásának, felelősségvállalásának és együttműködési készségeinek erősítése;
• az aktívabb társadalmi összefogás, az erősebb helyi identitás megteremtése, a közösségi gondolkodás és munkavégzés ösztönzése és ezek feltételeinek biztosítása;
• közösségi élet, közösségi marketing, közösségi terek infrastrukturális fejlesztése, épített és kulturális örökség megőrzése;
• a fiatalok helyben tartásának támogatása, letelepedésük segítése, az elvándorlás megelőzése;
• kedvezőtlen szociális helyzetben élők felzárkóztatásának ösztönzése, esélyegyenlőség és a társadalmi befogadás javítása.



























A kiválasztott célokat kérjük, hogy rövid indoklással lássák el, miszerint miért arra esett a választás, és miként azonosíthatóak a HACS tervezési területén. Specifikus célok megadása esetén ügyeljenek arra is, hogy azok megvalósulását mérni kell, ezért kizárólag olyat adjanak meg, amely egzakt módszerekkel kimutatható és reális. 
8.3 [bookmark: _Toc116374660]Az indikátorok megadása

A HFS megtervezésénél lényeges, hogy a célok teljesülése mérhető legyen, ezért azokhoz úgynevezett indikátorokat kell kapcsolni.
A HFS-ben kizárólag olyan indikátorok szerepeltethetőek, amelyek specifikusak, mérhetőek, elérhetőek, reálisak, teljesíthetőek és legfontosabb: számszerűsíthetőek. Az alábbi példák mentén adják meg indikátoraikat, és mértékegységeiket.

	Indikátor neve
	Indikátor leírása
	Indikátor mértékegysége

	Létrehozott munkahelyek száma 
	A fejlesztés eredményeképpen újonnan felvételre kerülő munkavállalóval(kkal) nő a kedvezményezett által foglalkoztatottak létszáma
	felvett fő száma

	Megvalósult rendezvények száma
	A projekt keretében megvalósuló rendezvények száma
	db

	Beszerzett eszközök száma
	A projekt keretében beszerzett eszközök száma
	db

	Fejlesztéssel érintett vállalkozások száma
	Fejlesztéssel érintett vállalkozások száma
	db

	Fejlesztéssel érintett önkormányzatok száma
	Fejlesztéssel érintett önkormányzatok száma
	db

	Fejlesztéssel érintett szervezetek száma
	Fejlesztéssel érintett szervezetek száma
	db



A foglalkoztatás megjelenítése kötelező elem. KSH útmutató alapján szükséges a vizsgálata, azonban felhívjuk a figyelmet, hogy a KAP ST keretében az önfoglalkoztatás megvalósítása is foglalkoztatásbővítésnek minősül. A monitoringról szóló fejezetben kérjük majd kifejteni azt, hogy a kedvezményezetteknek mikorra és milyen formában kell teljesíteniük.
9. [bookmark: _Toc116374661]Cselekvési terv
Ez a fejezet tartalmazza az intézkedések leírását, a leendő HF-ek legfontosabb paramétereit, egységes szempontok szerint. Kérjük, hogy minden pontot töltsenek ki és ügyeljenek arra, hogy a HFS keretében meghirdetésre kerülő HF-eknek mindezt ebben a formában kell majd tartalmazniuk.  

9.1 [bookmark: _bookmark20][bookmark: _Toc116374662]Az intézkedések leírása
A HACS-ok által kizárólagosan elvégzendő feladatok (a 2021/1060 (EU) rendelet 33. (3) szerint) a következők: „pályázati felhívások előkészítése és közzététele”.
Kérjük, hogy 3 (+1) fő típusú intézkedést fogalmazzanak meg:
· rendezvény típusú, táborok, ún. soft intézkedések,
· mikrovállalkozásoknak szóló fejlesztések, beleértve az őstermelőket is,
· önkormányzatoknak, civil- és non-profit szervezeteknek, egyházaknak szóló intézkedések,
· egyéb.








Az egyes intézkedéseket az alábbi szerkezetben kérjük bemutatni:
1) Az intézkedés megnevezése: Tömör, egy mondatos megnevezés, amely kifejezi az intézkedés tartalmát.
2) Specifikus cél: Annak a specifikus célnak (vagy céloknak) a megnevezése, amelyik leginkább kifejezi, amit az intézkedés megvalósításával el kívánunk érni.
3) Indoklás, alátámasztás: Néhány mondatban támasszák alá hogy miért került az intézkedés a HFS-be. Az indoklásban utaljanak a helyzetfeltárás, a SWOT és/vagy a szükségletek megállapításaira és arra, hogyan/mivel járul hozzá az intézkedés az előző pontban megnevezett specifikus cél és az átfogó cél megvalósulásához.
4) A támogatható tevékenységek meghatározása: a támogatható tevékenység összefoglaló módon megnevezése
5) Nem támogatható tevékenységek meghatározása:
Kötelező:
· Személygépjármű beszerzés
· Élő állat vásárlás
· Használt árucikkek beszerzése
· Mezőgazdasági üzemek beruházásai
· Támogatási jogosultságok megvásárlása
· Egyéb, a HFS-ekben meghatározott nem támogatható tevékenységek pl. lágyszárú növények, lőfegyverek, pirotechnikai eszközök beszerzése.
6) Kiegészítő jelleg, lehatárolás: Definiálják az intézkedés kiegészítő jellegét, szinergiáját, azt, hogyan kapcsolódik az intézkedés a KAP ST horizontális intézkedéseihez, más OP-ból finanszírozott, vagy korábban megvalósult intézkedésekhez, fejlesztésekhez, kezdeményezésekhez. Amennyiben az intézkedés a KAP ST vagy más OP valamely másik intézkedéséhez nagymértékben hasonló beavatkozást tervez (pl. támogatható tevékenységek köre megegyezik), ebben a pontban támasszák alá az átfedés mentességet:
a) a két intézkedés közötti lehatárolást (ha lehet ilyet képezni), és/vagy
b) azt a hozzáadott értéket, amely a HFS-en keresztül történő támogatással jön létre.
7) A jogosultak köre: Ebben a pontban nevezzék meg, hogy kik lehetnek a támogatás jogosultjai. Az IH által elfogadott HFS megvalósításában partnerek lehetnek:
· Természetes személyek
· Jogi személyiségű vállalkozások
· Költségvetési szervek és költségvetési rend szerint gazdálkodó szervek
· Egyesületek
· Jogi személyiségű nonprofit szervezetek (egyházi jogi személyek, alapítványok, nonprofit gazda-sági társaságok)
8) A kiválasztási kritériumok, alapelvek: A kiválasztási kritériumok biztosítják, hogy valóban azok a projektek kapnak támogatást, amelyek hozzájárulnak a stratégia céljainak megvalósulásához, ezért az egyes intézkedések alatt meghatározott kritériumoknak logikailag összefüggésben kell lenniük az intézkedésekhez tartozó céllal/célokkal.
Irányadó kiválasztási elvek:
· a támogatás igénybevételének feltétele a jogosultsági kritériumok teljesítése,
· a nemek közötti, a társadalmi esélyegyenlőtlenség és a hátrányos helyzet csökkentését célzó kezdeményezések ösztönzése,
· illeszkedés a HFS céljaihoz,
· a térség szempontjából újszerű, innovatív megoldások,
· a mérföldkövek és célok realitása, amennyiben lehet, azok mérhetősége,
· ár-érték arány, azaz a tervezett költségek és eredmények közötti egyensúly, költséghatékonyság,
· fizikai/pénzügyi/környezeti megvalósíthatóság és fenntarthatóság,
· projektterv minősége,
· térségi szempont,
· a területi integritás elve a határon átnyúló együttműködési projekteknél (TNC)
· a működési terület környezeti, gazdasági és társadalmi jellemzőit,
· a közösség bevonásának módjának leírását (projektgyűjtő adatlapok, stb.),
· a tervezés ütemezését (helyi felhívások, források),
· humán erőforrás megléte.

9) Tervezett forrás: Ebben a pontban határozzák meg:
a) az adott beavatkozási területre/intézkedésre allokált forrás (összes közpénz: EU és nemzeti tárfinanszírozás) nagyságát,
b) a támogatás intenzitását;
c) a projektméret korlátait;
d) a támogatás módját (hagyományos vagy egyszerűsített költségelszámolás)

10) A megvalósítás tervezett időintervalluma: Az intézkedés megvalósításának becsült kezdete és vége, féléves pontossággal.
11) Kimeneti indikátorok: A célértékek legyenek arányban az intézkedésre allokált forráskerettel, a 8.3-as pont alapján.

Mivel ez az intézkedés az EUMSZ 42. cikkének hatályán kívül esik (lásd 8.pont) a de minimis támogatás kivételével nem nyújtható támogatás azon kedvezményezett részére aki/amely a 651/2014/EU bizottsági rendelet vagy a 702/2014/EU bizottsági rendelet alapján
· nehéz helyzetben lévő vállalkozásnak minősül (a nehéz helyzetben lévő vállalkozás fogalmát az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 6. § (4a) és (4b) bekezdése határozza meg) illetve
· amely az Európai Bizottság európai uniós versenyjogi értelemben vett állami támogatás visszafizetésére kötelező, Magyarországnak címzett határozatának nem tett eleget.

Támogatások köre a kedvezményezettek szintjén
A Helyi Akciócsoportoknak az Európai Parlament és a Tanács (EU) 2021/2115 rendelete alapján kell meghatároznia a helyi felhívásokban alkalmazható támogatási intenzitást, valamint max. támogatási összegeket a következők szerint:
· Beruházás jellegű támogatásoknál a támogatás intenzitását a 2021/2115 (EU) 73. cikkének 4. bekezdése alapján kell meghatározni.
· Öntözéssel kapcsolatos beruházási jellegű támogatásoknál a támogatás intenzitását a 2021/2115 (EU) 74. cikkének 8. bekezdése alapján kell meghatározni.
· Vidéki vállalkozásindítás jellegű támogatásoknál a támogatás összegét a 2021/2115 (EU) 75. cikkének 4. bekezdése alapján kell meghatározni.
· Együttműködés jellegű támogatásoknál a támogatás intenzitását a 2021/2115 (EU) 77. cikkének 8. bekezdése alapján kell meghatározni.
· Tudásátadás jellegű támogatásoknál (Ismeretek cseréje és információk terjesztése) a támogatás intenzitását a 2021/2115 (EU) 78. cikkének 4. bekezdése alapján kell meghatározni.


















9.2 [bookmark: _Toc116374663]Együttműködések
Ebben a fejezetben a HACS által tervezett térségek közötti (hazai és nemzetközi) együttműködéseket vázolják az alábbi szerkezetben:
a) Térségek közötti és nemzetközi együttműködések megvalósítása
b) Egyéb együttműködések megvalósítása (A HACS maga is lehet a célterületek jogosultja, és végrehajthat intézkedéseket a stratégiával összhangban, feltéve, hogy a HACS biztosítja a tevékenységek szétválasztásának elvét) (CPR 33 (5) cikk).


(EU) 2021/1060 rendelet 31. cikke alapján:
- Szubregionális területekre vetített együttműködés a nemzetközi projektek keretében, vagy nemzeti szinten tudnak megvalósulni. A magyarországi HACS-ok nemzetközi kapcsolatai említésre méltók, a nagyobb volumenű, határokon átnyúló kezdeményezések adottak.
- A LEADER programban a döntéshozatalnál figyelemmel kell lenni a szférák arányára, egyik sem rendelkezhet a szavazati jogok jelentős hányadával, amelyet külön ügyrendben is le kell fektetni.
- Valamennyi LEADER program keretében megvalósult projekt kapcsolódik az érintett HACS HFS-ben megfogalmazottakhoz.
- A LEADER alapelvek teljesülése alapvető, a HFS-ek is az alapelveket figyelembe véve kerülnek kidolgozásra.
Szubregionális terület (meghatározás): NUTS 3 régióknál kisebb, HACS-ok által lefedett egységes területek. A szubregionális területek által lefedett népességet a HACS-ok a HFS-ekben határolhatják le.











9.3 [bookmark: _Toc116374664]Kommunikációs terv	
Kérjük, hogy a jelen fejezetben fejtsék ki a HACS külső kommunikációjára és a nyilvánosság tájékoztatására vonatkozó elképzeléseket, az alábbiak mentén:

1) a célcsoport(ok) meghatározása;
2) a kommunikációs eszközök, tevékenységek típusainak bemutatása, beleértve a pályázók és a szélesebb nyilvánosság tájékoztatásának módját;
3) a HACS dokumentumaihoz és a HACS-ról szóló információkhoz való hozzáférés lehetőségeinek bemutatása, visszacsatolási lehetőségek, ezek kezelésének és dokumentációjának módja;
4) a kommunikációval kapcsolatos felelősségi körök és a humán kapacitás bemutatása;
5) a HFS-sel kapcsolatos kommunikációs tevékenységek ütemterve;
6) a kommunikációs tevékenység pénzügyi terve.

9.4 [bookmark: _Toc116374665]Egyéb, a HACS által megvalósított projektek
Kérjük, hogy a jelen alfejezetben mutassák be a HACS-ok által megvalósított, megvalósítani kívánt/tervezett projekteket, pl.: saját minőségrendszerek működtetése, egyéni projektek. Maximum 4 oldal)
10. [bookmark: _Toc116374666] Monitoring és értékelési terv
10.1 [bookmark: _Toc116374667]Monitoring
A program működtetése során két lényeges feladatot szükséges teljesíteni:
– a program hatékony végrehajtását (programirányítás), és
– annak mérését, hogy a program elérte-e a kívánt hatásokat.

A jelen fejezet alatt szerepelniük kell a következőknek:
1) a monitoring rendszer koncepciójának kialakítása, rendszeres felülvizsgálata és a rendszer működésének felügyelete,
2) a feladatok szabályozása,
3) a kedvezményezetteket érintő, monitoring szempontú előírások rögzítése a HF-ekben, illetve a szabályozásokban (melyik elvárást, mikorra és milyen formában kell teljesíteni, tételesen),
4) az informatikai rendszerekkel kapcsolatos monitoring szempontú igények összegyűjtése, és dokumentálása,
5) a LEADER megközelítésre vonatkozó speciális adatok összegyűjtése, nyomonkövetés.

10.2 [bookmark: _Toc116374668] Értékelési terv leírása
Az értékelési terv keretében szükséges leírni, hogy a HACS milyen módszerekkel, milyen módszertan alapján fogja vizsgálni az indikátorok teljesülését, vizsgálni a HF-ek kapcsán mért eredményeket. Kérjük, hogy a HACS által tervezett tevékenységek teljesülése legalább éves bontásban kerüljön majd vizsgálatra a fejlesztési és működési szempontok/források alapján. (Maximum 4 oldal)

11. [bookmark: _Toc116374669] Indikatív pénzügyi terv
a) A HFS fejlesztési forrásfelhasználásának ütemezése (millió Ft)
	Ssz.
	Az intézkedések megnevezése
	2023
	2024
	2025
	2026
	2027
	Összesen
	%

	1.
	
	 
	 
	 
	 
	 
	 
	 

	2.
	
	 
	 
	 
	 
	 
	 
	 

	3.
	
	 
	 
	 
	 
	 
	 
	 

	4.
	
	 
	 
	 
	 
	 
	 
	 

	
	Összesen
	 
	 
	 
	 
	 
	 
	 



b) A HACS működési és animációs forrásfelhasználásának ütemezése (millió Ft)
	
	2023
	2024
	2025
	2026
	2027
	Összesen

	Működési költségek
	
	
	
	
	
	

	Animációs költségek
	
	
	
	
	
	

	Egyéb tervezett bevételek
	
	
	
	
	
	

	Összesen
	
	
	
	
	
	



A forrásallokáció módosítható a HFS megvalósítása során.
A működési és animációs költségeket reálisan, a megadott évek vonatkozásában szükséges megadni, az alábbiak figyelembevételével, indoklással ellátva:
· a HACS működtetéséhez szükséges költségvetés megtervezése (összesítve évenként: személyi jellegű költségek és járulékaik, dologi költségek, szolgáltatások igénybevételének költségei, utazás és szállásköltségek, bérleti díjak) bérek,
· bérleti díjak,
· egyéb költségek stb.
[bookmark: _Toc116374670]Mellékletek

1. számú melléklet: A HACS összetételének részletes bemutatása
a) A HACS összetétele (elnökség, tagság, munkacsoportok taglistája név/szervezet, a HACS-ban betöltött pozíció és a szakterület megnevezésével). 
b) A HACS tervezett munkaszervezeti felépítésének bemutatása (személyek, feladatok, helyszín stb.)
c) A működés fizikai feltételeinek rendelkezésre állását és a fenntartás biztosítását is be kell mutatni.
A HACS szervezeti felépítése, szerepek és eljárások: Ebben a részben a HACS szervezeti felépítésének bemutatását javasolt összekötni a működés hogyanjának leírásával: az egyes szervezeti egységek összetételének (kapacitások, készségek, reprezentativitás stb.), feladatainak és az irányítás és munkavégzés módjának együttes kifejtésével az alábbi szerkezetben:
· HACS szervezeti felépítése (az egységek megnevezése, humán kapacitás, összetétele, feladat és felelősségi körei, jogosítványai), a HACS tagsága (mellékletben) és az esetleges munkacsoportok, szervezeti alegységek (amennyiben vannak) bemutatása (összetétel, feladat),
· hogyan válhat valaki taggá, hogyan történik a szervezeti egységek kialakítása, a személyek kiválasztása,
· a HACS tagokkal kapcsolatos alapelvárások,
· bármilyen hozzájárulás, amellyel a tagok, vagy egyéb partnerek segíthetik a HACS munkáját (ha van ilyen).
A HACS által javasolt döntéshozási alapelvek bemutatásánál térjenek ki arra, hogy kik vesznek részt, milyen jogosultsággal, feladattal és felelősségi körrel milyen típusú döntésben? A HFS e fejezetének tartalmaznia kell a térségi animációra és a projekt fejlesztésre vonatkozó szervezeti és működési elképzeléseket és az erre alkalmas és rendelkezésre álló humán erőforrás bemutatását.
Az értékelés/kiválasztás folyamatának bemutatása:
· a folyamat szakaszainak bemutatása, milyen módon, milyen gyakorisággal tervezik a pályázatok értékelését (folyamatos pályáztatást és szakaszos értékelést feltételezve);
· kik vesznek részt a folyamat egyes szakaszaiban, mi a feladatuk és a felelősségük. Sokhelyütt ún. szelekciós vagy értékelési bizottságok végzik a projektek értékelését. Ebben az esetben ezt jelezni kell a HFS-ben és be kell mutatni a működés szabályait,
· a döntéshozás módjának bemutatása (súlyozásos pontozás, konszenzus, szavazás, ezek variációi, határozatképesség feltétele stb.);
· a kiválasztás szempontrendszerének bemutatása.

További mellékletek relevancia szerint beilleszthetőek, azonban kérjük, hogy az 1. számú melléklet minden esetben „A HACS összetételének részletes bemutatása” legyen. 
